  Майя Бывальцева 25-тӥ толшоре «Культура» телеканалын Удмуртиын улӥсь бесерманъёс сярысь фильмез возьматозы. Со сярысь федерал телеканаллэн сайтаз ивортэмын. «Письма из провинции» передача 16 час 10 минутэ (15:10 мск) кутскоз. «Бесерманъёс Удмуртилэн уйпалаз уло, удмуртъёслы укшась кылын кылын верасько, но улон-вылон радлыксыя чутрак висъясько. Эскерисьёс али ке но одӥг кылэ вуыны уг быгато, ку но кызьы та калык татчы вуиз» - верамын программалэн ялоназ. Фильмез кылдытӥсьёслэн верамзыя, бесерманъёс аспӧртэм дӥськутэнызы, кылэнызы но кырӟанъёсынызы висъясько ке но, соослэн сюлмаськонъёссы ваньмызлэн кадь ик. Передачаез выльысь возьматозы 27-тӥ толшоре 12 час 50 минутэ (11:50 мск). Тодэ вайытом, азьвылгес ивортӥзы вал Удмуртиысь бесерманъёс сярысь фильмез «Санкт-Петербург» телерадиокомпания кылдытоз шуыса. Нялтас вераса, 2018-тӥ арын толшоре Ижкарын улӥсьёсты бесерманъёс сярысь «Нация» фильмен тодматӥзы. Санкт-Петербургысь режиссёрлэн Юлия Мироновалэн ужез Юкаменск ёросын кылдытэмын.  Тегъёс: Лулчеберет Удмуртия бесерманъёс телевидение  